Diari Oficial de la Generalitat Valenciana


Sumari del DOGV 8184, del 05-12-2017 (2017/11720)

RESOLUCIÓ d'1 de desembre de 2017, del director general de Canvi Climàtic i Qualitat Ambiental, per la qual s'autoritza la despesa i es disposa el crèdit corresponent a la delegació de l'exercici de determinades funcions de la Direcció General de Canvi Climàtic i Qualitat Ambiental en el Consell de Càmeres Oficials de Comerç, Indústria i Navegació de la Comunitat Valenciana per a l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/11370


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ d'1 de desembre de 2017, del director general de Canvi Climàtic i Qualitat Ambiental, per la qual s'autoritza la despesa i es disposa el crèdit corresponent a la delegació de l'exercici de determinades funcions de la Direcció General de Canvi Climàtic i Qualitat Ambiental en el Consell de Càmeres Oficials de Comerç, Indústria i Navegació de la Comunitat Valenciana per a l'exercici 2017. [2017/11291]  
La Resolució de 24 d'abril de 2014, de la Direcció General de Qualitat ambiental (DOGV 7301, 23.06.2014) refon i actualitza la delegació en el Consell de Cambres Oficials de Comerç, Indústria i Navegació de la Comunitat Valenciana de determinades funcions competència de la Direcció General de Qualitat Ambiental.  
D'acord amb l'apartat huité de l'esmentada resolució, anualment es publicarà en el Diari Oficial de la Generalitat Valenciana l'import destinat a l'exercici de les funcions que es deleguen i, si és el cas, els preus unitaris aplicables en relació amb les funcions esmentades, sempre que romanga vigent la delegació i existisca consignació pressupostària adequada i suficient en el corresponent exercici econòmic.  
  
Mitjançant proposta de data 13 de juliol de 2017, del director general de Canvi Climàtic i Qualitat Ambiental, va ser autoritzada la retenció del crèdit corresponent a la delegació de funcions de la Direcció General de Canvi Climàtic i Qualitat Ambiental en el Consell de Cambres Oficials de Comerç, Indústria i Navegació de la Comunitat Valenciana.  
  
En virtut de l'exposat, resolc:  
  
Autoritzar la despesa i disposar el crèdit prèviament retingut, corresponent a la delegació de l'exercici de determinades funcions de la Direcció General de Qualitat Ambiental en el Consell de Cambres Oficials de Comerç, Indústria i Navegació de la Comunitat Valenciana en l'exercici 2017, amb càrrec a l'aplicació pressupostària 67.86.54.284.24.9 dels pressupostos de la Generalitat per a 2017, per import de cent quinze mil euros (115.000,00 €).  
  
Contra la present resolució, que no posa fi a la via administrativa, es podrà interposar un recurs d'alçada davant la Secretaria Autonòmica de la Conselleria d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, de 26 de novembre, del procediment administratiu comú de les administracions públiques.  
  
  
València, 1 de desembre de 2017.- El director general de Canvi Climàtic i Qualitat Ambiental: Joan Piquer Huerga.